rejauldu/bengali-wikipedia huggingface dataset:
থাডেলাগে চরিত বুদ্ধিকা ফার্নান্দো বা বুদ্ধিকা ফার্নান্দো (; জন্ম: ২২ আগস্ট, ১৯৮০) পানাদুরা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। ২০০০-এর দশকের শুরুরদিকে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছিলেন।  ঘরোয়া প্রথম-শ্রেণীর শ্রীলঙ্কান ক্রিকেটে ব্লুমফিল্ড ক্রিকেট ও অ্যাথলেটিক ক্লাব, কলম্বো ক্রিকেট ক্লাব, পানাদুরা স্পোর্টস ক্লাব ও সেবাস্টিয়ানিটেজ ক্রিকেট ও অ্যাথলেটিক ক্লাবের পক্ষে খেলতেন। দলে তিনি মূলতঃ অল-রাউন্ডার হিসেবে ভূমিকা রাখেন। ডানহাতে ব্যাটিংয়ের পাশাপাশি ডানহাতে মিডিয়াম-ফাস্ট বোলিংয়ে পারদর্শী চরিত বুদ্ধিকা।   খেলোয়াড়ী জীবন  পানাদুরার সেন্ট জোন্স কলেজের ছাত্র চরিত বুদ্ধিকা একদিনের আন্তর্জাতিকের অভিষেক খেলাতেই দূর্দান্ত সূচনা করেছিলেন। প্রথম ডেলিভারিতেই তিনি উইকেট পান। এছাড়াও ইনিংসে শেষ ডেলিভারিতে উইকেট নিয়ে নিজের খেলোয়াড়ী পরিসংখ্যান দাড় করান ৫/৬৭। এরফলে অভিষেক খেলাতেই দ্বিতীয় শ্রীলঙ্কান হিসেবে সেরা বোলিং করেন তিনি। এরপর তিনি টেস্ট দলে অন্তর্ভুক্ত হন। কিন্তু, নয় টেস্ট খেলায় অংশগ্রহণের পর খেলায় ধারাবাহিকতা না থাকায় দল থেকে বাদ পড়েন।   তথ্যসূত্র    আরও দেখুন   অভিষ্কা গুণবর্ধনে  শ্রীলঙ্কা জাতীয় ক্রিকেট দল  টেস্ট ক্রিকেটে হ্যাট্রিকের তালিকা  একদিনের আন্তর্জাতিক অভিষেকে ৫ উইকেট লাভকারী ক্রিকেটারদের তালিকা   বহিঃসংযোগ       বিষয়শ্রেণী:১৯৮০-এ জন্ম বিষয়শ্রেণী:জীবিত ব্যক্তি বিষয়শ্রেণী:২০০৩ ক্রিকেট বিশ্বকাপের ক্রিকেটার বিষয়শ্রেণী:একদিনের আন্তর্জাতিক ক্রিকেট অভিষেকে ৫ উইকেট লাভকারী ক্রিকেটার বিষয়শ্রেণী:পানাদুরা স্পোর্টস ক্লাবের ক্রিকেটার বিষয়শ্রেণী:রুহুনার ক্রিকেটার বিষয়শ্রেণী:শ্রীলঙ্কান ক্রিকেটার বিষয়শ্রেণী:শ্রীলঙ্কার টেস্ট ক্রিকেটার বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার বিষয়শ্রেণী:পানাদুরা থেকে আগত ক্রিকেটার
বায়তুশ শরফ আদর্শ কামিল মাদ্রাসা বাংলাদেশের একটি বিখ্যাত ধর্মীয় শিক্ষাপ্রতিষ্ঠান ও আলিয়া মাদ্রাসা। সংক্ষেপে এটি বায়তুশ শরফ মাদ্রাসা নামে পরিচিত। মাদ্রাসাটি ১৯৮২ সালে শাহ সুফি আব্দুল জব্বার রহ.  প্রতিষ্ঠা করেন। মাদ্রাসাটির অবস্থান চট্টগ্রাম শহরের ডাবলমুরিং থানার অন্তর্গত ধনিয়ালাপাড়া গ্রামে। এই মাদ্রাসা ২০১৯ সালে মাদ্রাসা শিক্ষা বোর্ডের অধীনে অনুষ্ঠিত দাখিল পরীক্ষায় বিভাগীয় পর্যায়ে প্রথম স্থান অধিকার করে।   ইতিহাস  বায়তুশ শরফ মাদ্রাসা সূচনালগ্নে মাত্র পাঁচটি শ্রেণী নিয়ে কার্যক্রম শুরু করে। পরবর্তীতে ১৯৯৪ সালের মধ্যে মাদ্রাসাটি ক্রমান্বয়ে কামিল পর্যায়ে উন্নীত হয়। দাখিল ও আলিম পর্যায়ে বিজ্ঞান ও মানবিক শাখায় পাঠ কার্যক্রম চলমান। ফাজিল ও কামিলের উচ্চ শিক্ষার জন্য ২০০৬ সালে ইসলামী বিশ্ববিদ্যালয়, বাংলাদেশের অন্তর্ভুক্ত হয়। এরপর ২০১৬-১৭ সেশনে ২০১৬ সালে ইসলামি আরবি বিশ্ববিদ্যালয়ের অধীনে মাদ্রাসাটিতে দুটি বিষয়ে অনার্স কোর্স চালু হয়। বিষয় দুটি হলো আল কুরআন এন্ড ইসলামিক স্টাডিজ, আল হাদিস এন্ড ইসলামিক স্টাডিজ।   গ্রন্থাগার ব্যবস্থাপনা  মাদ্রাসার ছাত্রদের বৈচিত্র্যময় পাঠে নিজের মেধা ও মনন বিকাশের সুবিধার্থে মাদ্রাসার একাডেমিক ভবনের দ্বিতীয় তলায় একটি সমৃদ্ধ পাঠাগার রয়েছে। এছাড়াও মাদ্রাসা ক্যাম্পাসে ‘বায়তুশ শরফ ইসলামী গবেষণা কেন্দ্রের’ একটি আন্তর্জাতিক মানের গন্থাগার রয়েছে।   অবকাঠামো  মাদ্রাসাটির প্রসাসনিক কার্যক্রম ও পাঠদানের জন্য এল আকৃতির পাঁচতালা বিশিষ্ট দুটি ভবন রয়েছে। এছাড়াও আবাসিক শিক্ষার্থীদের জন্য পাঁচতলা বিশিষ্ট একটি ছাত্রাবাস ভবন রয়েছে। যা হাফেজ আব্দুর রহীম ছাত্রাবাস নামে পরিচিত।   আবাসিক ব্যবস্থা  দূর-দূরান্ত থেকে আগত ছাত্রদের অধ্যায়নের সুবিধার্থে মাদ্রাসাটিতে ছাত্রাবাস রয়েছে। যা হাফেজ আব্দুর রহীম ছাত্রবাস নামে পরিচিত। এতে প্রায় ৩৫০ জন ছাত্র অবস্থান করছে।   কৃতিত্ব ও ফলাফল  মাদ্রাসাটি ১৯৯১, ২০০০ ও ২০১৮ সালে গণপ্রজাতন্ত্রী বাংলাদেশ সরকারের শিক্ষামন্ত্রণালয় কর্তৃক জাতীয় পর্যায়ে ‘শ্রেষ্ঠ শিক্ষাপ্রতিষ্ঠান’ হিসেবে স্বীকৃতি ও পুরস্কার লাভ করে। এছাড়াও ২০০০ সালে মাদ্রাসার প্রাক্তন অধ্যক্ষ শাহ সুফী কুতুবউদ্দিন ও ২০১৭ সালে বর্তমান অধ্যক্ষ ড. সাইয়্যেদ আবু নোমান জাতীয় পর্যায়ে ‘শ্রেষ্ঠ শিক্ষাপ্রতিষ্ঠান প্রধান’ হিসেবে পুরস্কার লাভ করেন। এছাড়াও মাদ্রাসা শিক্ষা বোর্ডের অধীনে অনুষ্ঠিত পাবলিক পরীক্ষায় মাদ্রাসাটি কৃতিত্বের সাক্ষর রাখে। মাদ্রাসা শিক্ষা বোর্ডের অধীনে অনুষ্ঠিত দাখিল-২০১৯ পরীক্ষায় বিভাগীয় পর্যায়ে প্রথম স্থান অধিকার করে অত্র মাদ্রাসা।   উল্লেখযোগ্য শিক্ষার্থী   সাদিক কায়েম, ভিপি, ডাকসু   এস এম ফরহাদ, জিএস, ডাকসু   তথ্যসূত্র   বিষয়শ্রেণী:চট্টগ্রাম জেলার আলিয়া মাদ্রাসা বিষয়শ্রেণী:১৯৮২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৮২-এ বাংলাদেশে প্রতিষ্ঠিত বিষয়শ্রেণী:বাংলাদেশের কামিল মাদ্রাসা
মুহাম্মদ মোশাররফ হোসেন (২২ জানুয়ারি ১৯৪০ - ১৮ আগস্ট ২০১৪) ছিলেন একজন বাংলাদেশী ব্যবসায়ী, শিল্পপতি এবং রাজনীতিবিদ। তিনি ফেনী-৩ আসন থেকে তিনবারের নির্বাচিত সংসদ সদস্য। তিনি বাংলাদেশ জাতীয়তাবাদী দলের ফেনী জেলার সভাপতি ও চেয়ারপারসনের উপদেষ্টা ছিলেন।  তিনি বাংলাদেশ পোশাক প্রস্তুতকারক ও রপ্তানিকারক সমিতির সভাপতি ও বাংলাদেশ অ্যাসোসিয়েশন অব ইন্টারন্যাশনাল রিক্রুটিং এজেন্সির চেয়ারম্যান ছিলেন।   প্রাথমিক জীবন  মোশাররফ হোসেন ২২ জানুয়ারি ১৯৪০ সালে তার পৈতৃক বাড়ি তৎকালীন ব্রিটিশ ভারতের ফেনীর সোনাগাজীর আমিরাবাদ ইউনিয়নের আহম্মদপুর গ্রামে জন্মগ্রহণ করেন। তিনি ফেনীর অ্যাডভোকেট বেলায়েত হোসেনের (বেলায়েত মোক্তার) প্রথম পুত্র। তিনি ১৯৬০ সালে ঢাকা বিশ্ববিদ্যালয় থেকে বাণিজ্যে স্নাতক ডিগ্রি অর্জন করেন।   পারিবারিক জীবন  মোশাররফ হোসেন ১৯৬৬ সালে কথা সাহিত্যিক ফরিদা হোসেনকে বিয়ে করেন। এই দম্পতীর তিন মেয়ে। মোশাররফের ছোট ভাই মোয়াজ্জেম হোসেন ন্যাশনাল ব্যাংকের সাবেক চেয়ারম্যান ও হোসাফ গ্রুপের ব্যবস্থাপনা পরিচালক। অপর ভাই শাহাদাত হোসেন সেলিম ন্যাশনাল ব্যাংকের সাবেক পরিচালক।   কর্মজীবন  মোশাররফ হোসেন বে-ইর্স্টান লিমিটেডের ব্যবস্থাপনা পরিচালক ও কনফিডেন্স বিল্ডার্সের চেয়ারম্যান এবং এমজেড এন্টারপ্রাইজের অংশীদার। তিনি ইসলামী ব্যাংকের একটানা ২২ বৎসর পর্যন্ত উদ্যোক্তা পরিচালক হিসেবে দায়িত্ব পালন করছেন।  তিনি ঢাকাস্থ ফেনী সমিতির সভাপতি, বৃহত্তর নোয়াখালী সমিতির সভাপতি, মার্চ ১৯৯১ থেকে জুলাই ১৯৯৩ সাল পর্যন্ত বিজিএমইর সভাপতি, বায়রার চেয়ারম্যান হিসেবে ১ জুন ১৯৯৪ থেকে ২০ মে ১৯৯৮ সাল ও ৯ ফেব্রুয়ারি ২০০৪ থেকে ৮ ফেব্রুয়ারি ২০০৬ তিন মেয়াদে, মোহামেডান স্পোটিং ক্লাবের চেয়ারম্যান।  তিনি বাংলা দৈনিক দিনকালের পরিচালক ইংরেজি দৈনিক ফিন্যান্সিয়াল এক্সপ্রেসের পরিচালক ছিলেন।  ১৯৯০ সাল থেকে আমৃত্যু তিনি সিআইপি ছিলেন।   রাজনৈতিক জীবন  মোশাররফ হোসেন ১৯৯৬ সালে রাজনীতিতে সক্রিয় হন। তিনি ১২ জুন ১৯৯৬ সালের সপ্তম জাতীয় সংসদ নির্বাচনে ফেনী-৩ আসনে বিএনপির মনোনয়ন নিয়ে সংসদ সদস্য নির্বাচিত হন। সপ্তম জাতীয় সংসদে তিনি বাণিজ্য মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন।  ১৯৯৭ সালে তিনি জেলা বিএনপির সভাপতি ও জাতীয় নির্বাহী কমিটির সদস্য হন।  সোনাগাজী উপজেলা বিএনপি'র মূল কারিগর হিসেবে তিনি পরিচিতি পান,১৯৯৭ সালে।  পরবর্তীতে ২০০১ সালের অষ্টম ও ২০০৮ সালের নবম জাতীয় সংসদ নির্বাচনে চারদলীয় জোটের মনোনয়নে ফেনী-৩ আসনের সংসদ সদস্য নির্বাচিত হন।  অষ্টম জাতীয় সংসদে তিনি পাবর্ত্য চট্টগ্রাম বিষয়ক সংসদীয় স্থায়ী কমিটির চেয়ারম্যান এবং তথ্য মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন এবং নবম জাতীয় সংসদের শ্রম ও কর্মসংস্থান মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন।  তিনি সংসদের বিরোধী দলীয় নেত্রী ও বিএনপির চেয়ারপার্সন বেগম খালেদা জিয়ার উপদেষ্টা ছিলেন।   মৃত্যু  মুহাম্মদ মোশাররফ হোসেন ১৮ আগস্ট ২০১৪ সালে সন্ধায় ঢাকার ইউনাইটেড হাসপাতালে মৃত্যুবরণ করেন। গুলশানের আজাদ মসজিদে জানাজার পর বনানীর কবরস্থানে তাকে সমাহিত করা হয়।   তথ্যসূত্র   বিষয়শ্রেণী:১৯৪০-এ জন্ম বিষয়শ্রেণী:২০১৪-এ মৃত্যু বিষয়শ্রেণী:বাংলাদেশী ব্যবসায়ী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:সপ্তম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:নবম জাতীয় সংসদ সদস্য বিষয়শ্রেণী:ফেনী জেলার রাজনীতিবিদ বিষয়শ্রেণী:বনানী কবরস্থানে সমাধিস্থ বিষয়শ্রেণী:বাংলাদেশ জাতীয়তাবাদী দলের রাজনীতিবিদ
সুদানের জাতীয় সঙ্গীত শুরু হয়েছে নাহ্বনু জুন্দুল্লাহ জুন্দুল ওয়াতান (আরবি: نحن جند الله جند الوطن) এই পঙক্তি দিয়ে। এর অর্থ “মোরা আল্লাহর সেনাদল, দেশের সেনাদল”।যুক্তরাজ্য এবং মিশরের ঔপনিবেশিক শাসন থেকে মুক্ত হয়ে ১৯৫৬ সালে স্বাধীন রাষ্ট্র হিসাবে প্রতিষ্ঠার পর সুদান এই গানটিকে জাতীয় সঙ্গীত হিসাবে গ্রহণ করে। এই গানটির রচয়িতা সাইদ আহমদ মুহাম্মদ সালিহ্‌ এবং সুর দিয়েছেন আহমদ মুরজান।www.nationalanthems.info   গানের কথা  গানের কথা আরবি ভাষায়  উচ্চারণ  বাংলা অনুবাদস্তবকنحن جند الله جند الوطن *** إن دعا داعي الفداء لم نخــن  نتحدى الموت عند المحن *** نشترى المجد بأغلى ثمن  هذه الأرض لنا فليعش *** سوداننا علماً بين الأمم  يابني السودان هذا رمزكم *** يحمل العبء ويحمى أرضكم  شعار شعب السودان الأبي رمز العزة والكرامة  "নাহ্বনু জুন্দুল্লাহ জুন্দুল ওয়াতান, ইন দা'আ দা'ইল ফিদা লাম নাখুন, নাতাহ্বাদ্দাল মাউত 'ইন্দাল মিহ্বান, নাশ্তারিল মাজদ বিআগলা থামান, হাযিহিল আরদ্ব লানা, ফালায়া'ঈশ সূদানুনা, 'আলামান বাইনাল উমাম য়া বানিস্সূদান, হাযা রামযুকুম, য়াহ্বমাল ইল'উবা, ওয়া য়াহ্বমী আরদ্বাকুম"মোরা আল্লার সিপাহী, ওয়াতনের সিপাহী, ত্যাগ করার আহ্বান আসলে, মোরা কভু ব্যর্থ হই নি। তকলিফের সম​য় মোরা মউতকে মোকাবিলা করি, মোরা বুলন্দ দামের গৌরব খরীদ করি। এই জমীন আমাদেরই সুদান জিন্দাবাদ, তামাম মুলুকদের মাঝে একটা ইমারত। হে সুদানের আওলাদ, এটাই তোমাদের নিশান, কষ্টের বহন ও জমীনের হেফাজত​।   তথ্যসূত্র    বহিঃসংযোগ   সুদানের জাতীয় সঙ্গীত এমপি থ্রী  সুদানের জাতীয় সঙ্গীত কথা  বিষয়শ্রেণী:জাতীয় সঙ্গীত বিষয়শ্রেণী:আফ্রিকার জাতীয় সঙ্গীত
অস্ট্রেলিয়া জাতীয় অনূর্ধ্ব-২৩ ফুটবল দল (; যা অস্ট্রেলিয়া অলিম্পিক ফুটবল দল অথবা অস্ট্রেলিয়া অনূর্ধ্ব-২৩ নামেও পরিচিত) হচ্ছে আন্তর্জাতিক ফুটবলে অস্ট্রেলিয়ার প্রতিনিধিত্বকারী পুরুষদের অনূর্ধ্ব-২৩ দল, যার সকল কার্যক্রম অস্ট্রেলিয়ার ফুটবলের সর্বোচ্চ নিয়ন্ত্রক সংস্থা অস্ট্রেলিয়া ফুটবল ফেডারেশন দ্বারা নিয়ন্ত্রিত হয়। ১৯৬৭ সালের ৬ই নভেম্বর তারিখে, অস্ট্রেলিয়া অনূর্ধ্ব-২৩ প্রথমবারের মতো আন্তর্জাতিক খেলায় অংশগ্রহণ করেছে; নতুন ক্যালিডোনিয়ার নুমেয়ায় অনুষ্ঠিত উক্ত ম্যাচে অস্ট্রেলিয়া নতুন ক্যালিডোনিয়া অনূর্ধ্ব-২৩ দলের কাছে ২–১ গোলের ব্যবধানে পরাজিত হয়েছে।  সকারুস নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় অস্ট্রেলিয়ার সিডনিতে অবস্থিত। বর্তমানে এই দলের ম্যানেজারের দায়িত্ব পালন করছেন গ্র্যাহাম আর্নল্ড। অস্ট্রেলিয়া অনূর্ধ্ব-২৩ এপর্যন্ত ৫ বার গ্রীষ্মকালীন অলিম্পিকে অংশগ্রহণ করেছে, যার মধ্যে সেরা সাফল্য হচ্ছে ১৯৯২ গ্রীষ্মকালীন অলিম্পিকে চতুর্থ স্থান অর্জন করা।  ব্রেট এমার্টন, মার্ক মিলিগান, মার্ক ব্রিজ, নিক ডি'অগস্টিনো এবং জর্জ ব্ল্যাকউডের মতো খেলোয়াড়গণ অস্ট্রেলিয়ার অনূর্ধ্ব-২৩ দলের জার্সি গায়ে মাঠ কাঁপিয়েছেন।   প্রতিযোগিতামূলক তথ্য   গ্রীষ্মকালীন অলিম্পিক   গ্রীষ্মকালীন অলিম্পিক সাল  পর্ব  অবস্থান  ম্যাচ  জয়    হার      ১৯০০  অংশগ্রহণ করেনি  ১৯০৪   ১৯০৮   ১৯১২   ১৯২০   ১৯২৪   ১৯২৮   ১৯৩৬   ১৯৪৮   ১৯৫২   ১৯৫৬  কোয়ার্টার-ফাইনাল  ৫ম  ২  ১  ০  ১  ৪  ৪  ১৯৬০  নিষিদ্ধ  ১৯৬৪  অংশগ্রহণ করেনি  ১৯৬৮   ১৯৭২   ১৯৭৬   ১৯৮০   ১৯৮৪   ১৯৮৮  কোয়ার্টার-ফাইনাল  ৭ম  ৪  ২  ০  ২  ২  ৬  ১৯৯২  ৩য় স্থান নির্ধারণী  ৪র্থ  ৬  ২  ১  ৩  ৮  ১২  ১৯৯৬  গ্রুপ পর্ব  ১৩তম  ৩  ১  ০  ২  ৪  ৬  ২০০০  গ্রুপ পর্ব  ১৫তম  ৩  ০  ০  ৩  ৩  ৬  ২০০৪  কোয়ার্টার-ফাইনাল  ৭ম  ৪  ১  ১  ২  ৬  ৪  ২০০৮  গ্রুপ পর্ব  ১১তম  ৩  ০  ১  ২  ১  ৩  ২০১২  অংশগ্রহণ করেনি  ২০১৬   ২০২০  অনির্ধারিত মোট  চতুর্থ স্থান  ৭/২৬  ২৫  ৭  ৩  ১৫  ২৮  ৪১   তথ্যসূত্র    বহিঃসংযোগ        বিষয়শ্রেণী:এশিয়ার জাতীয় অনূর্ধ্ব-২৩ ফুটবল দল বিষয়শ্রেণী:গ্রীষ্মকালীন অলিম্পিকে অস্ট্রেলিয়া বিষয়শ্রেণী:অস্ট্রেলিয়ার জাতীয় যুব ক্রীড়া দল
This is a list of academic articles related to the coverage of medicine on Wikipedia. For general academic articles see Academic studies of Wikipedia. For popular media coverage of Wikipedia's medical content see the popular media list.  2018  2017;2017  "In the early 2000s, a group of professional skeptics assumed control of the Wikipedia entries on complementary and alternative medicine..."  2016;2016  2015;2015   (conference abstract in journal supplement)  2014  "Wikipedia is the single leading source of medical information for patients and healthcare professionals"   Chitu Okoli, Mohamad Mehdi, Mostafa Mesgari, Finn Årup Nielsen, Arto Lanamäki, "Wikipedia in the eyes of its beholders: A systematic review of scholarly research on Wikipedia readers and readership", Publication date 2014/4/30, Journal of the American Society for Information Science and Technology, PDF, Sections on Medicine are pp 7-8, 12-13.  The paper only covers research published up to June 2011. Mostafa Mesgari, Chitu Okoli, Mohamad Mehdi, Finn Årup Nielsen, Arto Lanamäki, "The sum of all human knowledge”: A systematic review of scholarly research on the content of Wikipedia", Publication date 2014/4/30, Journal of the American Society for Information Science and Technology, PDF, This covers research on content quality etc. – medical section at pp. 6-7, readability at 9-11.  Also only covers research published up to mid-2011.      2013 90% of Wikipedia articles have "equivalent or better quality than their Britannica counterparts" in blind expert review      (Conference paper)  Thomas Roessing: The Dispute over Filtering “indecent” Images in Wikipedia. Masaryk University Journal of Law and Technology Issue: 2/2013, PDF (won't open?) - includes, per The Signpost: "the results of a small web-based experiment where 163 participants were randomly shown one of three versions of the article de:Furunkel (boil): Either without images, or with a "neutral image", or "with a somewhat disgusting image of an infected boil." The author states that "The most interesting results for the Wikipedia community is that the disgusting image enhances the perceived quality of the article: It is perceived to be more fascinating (p=.023) and more worth reading (p=.032) than an article without any image."  2012  2011  - see User:Badgettrg  2010  2009  2008  2007  2006  2005
থাম্ব|129x129পিক্সেল|রুবলের চিহ্ন (২০১৩ সাল থেকে) রুবল বা রুবেল (মুদ্রা প্রতীক: руб; ব্যাংক কোড: RUB) ( রুব্লে)  হল রাশিয়ার মুদ্রা। এটি আরো ২টি আংশিকভাবে স্বীকৃত দেশ আবখাজিয়া এবং দক্ষিণ ওসেটিয়া -তেও ব্যবহৃত। প্রাথমিকভাবে রুবল, রুশ সাম্রাজ্যের মুদ্রা ছিল, ও পরে সোভিয়েত ঐক্য-র ও। রুবলের ভগ্নাংশ কোপেক ( কপেকা) যার মূল্যমান একের একশত ভাগের একভাগ।  রুবল হল বিশ্বের প্রথম দশমিক মুদ্রা, ১৭০৪ সালে যখন ১ রুবল = ১০০ কোপেক, আইনগতভাবে সমান হয়ে ওঠে।История отечественного рубля и копейки (часть 4)  at the law-theory.ru    তথ্যসূত্র    বহিঃসংযোগ    রুশ রুবল (কাগজের টাকা) - প্রাক্তন ইউএসএসআর এর নোট সহ     বিষয়শ্রেণী:মুদ্রা বিষয়শ্রেণী:রাশিয়ার মুদ্রা বিষয়শ্রেণী:রাশিয়ার অর্থনীতি বিষয়শ্রেণী:রাশিয়া বিষয়শ্রেণী:ইউরোপের মুদ্রা
মোহাম্মদ সাইফুল ইসলাম (জন্ম ১২ আগস্ট ১৯৪৬) একজন বাংলাদেশী শিল্পী।   প্রারম্ভিক জীবন এবং শিক্ষা  তিনি মেহেরপুরে এক সরকারি কর্মকর্তা পিতা মোহাম্মদ নঈমুদ্দিন বিশ্বাস এবং রাহেলা খাতুনের ঘরে জন্মগ্রহণ করেন। তার আরও ছয় ভাইবোন ছিল, দুই ভাই ও চার বোন। তার পারিবারিক ডাকনাম ছিল হিলার, যা পরে হিটু হয়। তার বাবা একজন সৌখিন লেখক ছিলেন, যিনি বেশ কয়েকটি ছোট উপন্যাস এবং কবিতা লিখেছিলেন। এই লেখাগুলো ১৯৯৩ সালে ঢাকা থেকে কালস্রোত নামে প্রকাশিত হয়। শৈশব থেকেই, সাইফুল পুরানো ধ্রুপদী রেনেসাঁর চিত্রকর্ম, রাশিয়ান এবং চীনা বিপ্লবী চিত্রকর্মের অত্যন্ত অনুরাগী ছিলেন। তিনি ১৯৭৫ সালে মস্কো স্কুল অফ পেইন্টিং, ভাস্কর্য এবং স্থাপত্যে অধ্যয়ন করেন।   কর্মজীবন  ১৯৭৫ সালে, শিক্ষা মন্ত্রণালয় এবং পররাষ্ট্র মন্ত্রণালয়ের অনুমোদনের বিপরীতে গিয়ে— বঙ্গবন্ধু শেখ মুজিবুর রহমান, বাংলাদেশের রাষ্ট্রপতি হিসেবে তাকে প্রতিকৃতি অঙ্কন প্রশিক্ষণের জন্য একটি বিশেষ ফেলোশিপ দিয়ে রাশিয়ায় পাঠান। একই বছর তাকে হত্যা করা হয়। পরের বছর ইসলাম বাংলাদেশে ফিরে আসেন।  তিনি শেরেবাংলা এ কে ফজলুল হক, মাওলানা ভাসানী, রবীন্দ্রনাথ ঠাকুর, কাজী নজরুল ইসলাম এবং অন্যান্য বিখ্যাত ব্যক্তিদের প্রতিকৃতি করেছেন। ১৯৮২ সালে কালেমা তৈয়ব তাঁর প্রথম কাজ।Syful Islam: An expert in various genres of art  বাংলাদেশ ক্যালিগ্রাফিতে স্বর্ণপদক বিজয়ী ইসলাম প্রধানমন্ত্রী শেখ হাসিনার সাবেক শিক্ষকও। দেশের সকল বীরশ্রেষ্ঠদের প্রতিকৃতি সম্পূর্ণ করার জন্য কমিশনপ্রাপ্ত হওয়ার পাশাপাশি, জাতীয় সশস্ত্র বাহিনীর চিফস অফ স্টাফস ছাড়াও, ইসলাম অন্যান্য বিদেশী প্রতিনিধি এবং ব্যক্তিত্বদের প্রতিকৃতি সম্পাদন করেছেন। এর মধ্যে উল্লেখযোগ্য হলো:   যুক্তরাজ্যের রাণী দ্বিতীয় এলিজাবেথ  Emperor and Empress of Japan  King and Queen of Malaysia  Emir of Kuwait   মার্শাল টিটো  কার্ট ওয়াল্ডহেইম  রোনাল্ড রেগান  ইন্দিরা গান্ধী   ব্যক্তিগত জীবন  তিনি ১৯৭৫ সালের এপ্রিল মাসে শাহনাজ পারভীনের সাথে বিবাহ বন্ধনে আবদ্ধ হন। তিনি একটি উর্দুভাষী পরিবার থেকে এসেছেন; তার মা কাশ্মীর থেকে এবং বাবা বোম্বে থেকে। সেজান (Cézanne) নামে তাদের একটি ছেলে রয়েছে, যার নামানুসারে বনানীতে তার গ্যালারির নামকরণ করা হয়েছে।   তথ্যসূত্র   বহিঃসংযোগ    সরকারী ওয়েবসাইট   প্রদর্শনী- ডেইলি স্টার দ্বারা শ্রীলঙ্কার দৃশ্য প্রবন্ধ উপস্থাপন  বিষয়শ্রেণী:বাংলাদেশী শিল্পী বিষয়শ্রেণী:জীবিত ব্যক্তি বিষয়শ্রেণী:১৯৪৬-এ জন্ম
সেন্ট্রাল ক্রনিকল একটি ইংরেজি ভাষার দৈনিক আঞ্চলিক পত্রিকা যা ভোপাল, মধ্য প্রদেশ এবং রায়পুর, ছত্তিশগড় থেকে প্রকাশিত হয়। মূলত এই সংবাদপত্রটি মধ্য ভারত সম্পর্কে এবং পাশাপাশি স্থানীয় এবং জাতীয় সংবাদ প্রকাশ করে। সেন্ট্রাল ক্রনিকলের পুরাতন নাম এমপি ক্রনিকল ছিল যখন মধ্য প্রদেশ এবং ছত্তিশগড় একটি রাজ্য ছিল, পরে ১ নভেম্বর ২০০০ এর পরে রায়পুর বিচ্ছিন্ন রাজ্য ছত্তিসগড়ে চলে গেলে এর নাম সেন্ট্রাল ক্রনিকলে পরিবর্তন করা হয়।   এডিশন  সেন্ট্রাল ক্রনিকল  নিম্নলিখিত স্থানগুলি থেকে প্রকাশিত হয়:    তথ্যসূত্র   বিষয়শ্রেণী:ভারতের ইংরেজি ভাষার সংবাদপত্র বিষয়শ্রেণী:মধ্যপ্রদেশের গণমাধ্যম বিষয়শ্রেণী:ভারতের দৈনিক সংবাদপত্র
ডারবুক–শ্যোক-ডিবিও রোড (ডিএস-ডিবিও রোড/ডিএসডিবিও রোড), যাকে সাব-সেক্টর নর্থ রোডও বলা হয়, ভারতের পূর্ব লাদাখের একটি সকল আবহাওয়ায় চলাচলের উপযোগী সড়ক, যা চীনের সঙ্গে প্রকৃত নিয়ন্ত্রণ রেখার নিকটবর্তী। এটি চীনের সীমান্তের নিকটে দৌলত বেগ ওল্ডি (ডিবিও) পোস্টের সাথে দক্ষিণ শ্যোক উপত্যকায় ডারবুক ও শ্যোকের গ্রামগুলির মধ্য দিয়ে লাদাখের রাজধানী শহর লেহকে সংযুক্ত করে। শ্যোক ও ডিবিও'র মধ্যে ২২০ কিলোমিটার দীর্ঘ বিভাগটি ভারতের সীমান্ত সড়ক সংস্থা (বিআরও) দ্বারা ২০০০ থেকে ২০১৯ সালের মধ্যে নির্মিত হয়।Ajay Banerjee, India completes vital Ladakh road, The Tribune (Chandigarh) 22 April 2019.Lt Gen Prakash Katoch, DSDBO Road completed – but what of the scam and the northeast?, Indian Defence Review, 27 April 2019.   পথ  বিআরও সড়কটি শ্যোক গ্রামের কাছাকাছি শুরু হয়, যা ভি-আকৃতির বাঁকের পরে শ্যোক নদীর বাম তীরে  অবস্থান  করে। শ্যোকের থেকে পশ্চিমে ডারবুক হয়ে লেহ এবং দক্ষিণে প্যাঙ্গং হ্রদ পর্যন্ত  যাওয়ার সড়ক রয়েছে। বিআরও সড়কটি শ্যোক নদীটি অতিক্রম করে তার ডান তীরে পৌঁছায় এবং  কোণার চারদিকে প্রদক্ষিণ করে ডান তীর (নদীগর্ভের পশ্চিম দিকে) ধরে উত্তর দিকে চলতে থাকে।  ছুমেদ, মুন্দ্রা ও মন্ডলতাং গ্রাম পেরিয়ে সড়কটি সুলতান ছুশকুর কাছে নদীটি অতিক্রম করে নদীগর্ভের পুরো প্রস্থের উপর একটি ৪৩০ মিটার দীর্ঘ সেতু দ্বারা। এই সেতুটি নামকরণ করা হয় 'কর্নেল চেয়াং রিঞ্চেন সেতু' নামে।  সেতুর পরে, সড়কটি নদীর স্রোতের উপত্যকাগুলির মধ্য দিয়ে মুরগো গ্রামে পৌঁছায়, যা লেহ ও কারাকোরাম গিরিপথের মধ্যবর্তী একটি প্রাচীন কাফেলা পথে। এই সড়কটি কাফেলা পথ অনুসরণ করে বুর্তাসা ও কিজিল ল্যাঙ্গারের শিবিরের মাঠগুলি পেরিয়ে চীনের সাথে প্রকৃত নিয়ন্ত্রণ রেখার নিকটবর্তী হয়ে  চলে।   নির্মাণ   ২০১৪ সালের সংশোধিত সময়সীমা সহ ২০০০ সালে এর নির্মাণ কাজ শুরু হয়। তবে, ২০১১ সালে, প্রধান প্রযুক্তিগত পরীক্ষকের তদন্তে দেখা যায় যে সড়কের তিন-চতুর্থাংশ নদীগর্ভে অবস্থিত, যা সামরিক কাজে ব্যবহারের জন্য উপযুক্ত নয়। এরপরে জম্মু থেকে আগত একটি নতুন বর্ডার রোডস টাস্ক ফোর্সের দ্বারা নির্মিত সড়কটিকে উঁচু স্থলে পুননির্মাণ এবং সম্পূর্ণ করার জন্য কমিশন করা হয়। পুনর্নির্মাণ প্রকল্পটি ২০১৩ সালে শেষ হওয়ার জন্য নির্ধারিত হয়, তবে শেষ পর্যন্ত এপ্রিল ২০১৯ সালে শেষ হয়। পুরানো সড়কটি শীতের মাসগুলিতে ব্যবহৃত হয়।Sushant Singh, Constructed on riverbed, road to China border being rebuilt, The Indian Express, 4 June 2015.  টীকা   তথ্যসূত্র  বহিঃসংযোগ  Prateek Joshi, India’s Growing Military Footprint in Eastern Ladakh: Facing China, CogitAsia, Center for Strategic & International Studies, 26 July 2016.  Alice G Wells, Why Ladakh road built last year has been a thorn in China's flesh, Economic Timems Prime, 20 May 2020.  বিষয়শ্রেণী:লাদাখের সড়ক
বাবা আমটেBaba Amte. anandwan.in () নামে সুপরিচিত মুরলীধর দেবীদাস আমটে (; ২৬ ডিসেম্বর ১৯১৪ - ৯ ফেব্রুয়ারি ২০০৮) ছিলেন একজন ভারতীয় সমাজসেবী ও সমাজকর্মী। তিনি লেপ্রোসিতে আক্রান্ত জনগণের পুনর্বাসন ও ক্ষমতায়ন নিয়ে কাজ করে পরিচিতি অর্জন করেন।  তিনি ও তার স্ত্রী সাধনা আমটে ১৯৫০ সালে আনন্দবনে লেপ্রোসি রোগীদের জন্য একটি দাতব্য প্রতিষ্ঠান গড়ে তোলেন। আরোগ্য নামে এই কাজটি শুরু হয়েছিল। আমটে পদ্মবিভূষণ, ড. আমবেদকার আন্তর্জাতিক পুরস্কার, গান্ধী শান্তি পুরস্কার, রামোন ম্যাগসেসে পুরস্কার, টেম্পলটন পুরস্কার ও জাম্নালাল বাজাজ পুরস্কারসহ অসংখ্য পুরস্কার অর্জন করেন।  তথ্যসূত্র  বিষয়শ্রেণী:১৯১৪-এ জন্ম বিষয়শ্রেণী:২০০৮-এ মৃত্যু বিষয়শ্রেণী:ভারতীয় সমাজকর্মী বিষয়শ্রেণী:মারাঠি ব্যক্তি বিষয়শ্রেণী:পদ্মশ্রী প্রাপক বিষয়শ্রেণী:সামাজিক কাজে পদ্মবিভূষণ প্রাপক বিষয়শ্রেণী:সামাজিক কাজে পদ্মশ্রী প্রাপক বিষয়শ্রেণী:গান্ধীবাদী বিষয়শ্রেণী:মহারাষ্ট্রের সক্রিয়কর্মী বিষয়শ্রেণী:ওয়ার্ধা জেলার ব্যক্তি বিষয়শ্রেণী:রামোন ম্যাগসেসে পুরস্কার বিজয়ী বিষয়শ্রেণী:গান্ধী শান্তি পুরস্কার বিজয়ী
সেন্ট ভিনসেন্ট ও গ্রেনাডাইন অলিম্পিক কমিটি (; এছাড়াও সংক্ষেপে আইওসি কোড ভিআইএন দ্বারা পরিচিত) হলো সেন্ট ভিনসেন্ট ও গ্রেনাডাইনের জাতীয় অলিম্পিক কমিটি। এই সংস্থাটির ১৯৮২ সালে প্রতিষ্ঠিত হয়েছে; প্রতিষ্ঠার ৫ বছর পর ১৯৮৭ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর সেন্ট ভিনসেন্ট ও গ্রেনাডাইনের কিংস্টাউন (সেন্ট ভিনসেন্ট ও গ্রেনাডাইন)-এ অবস্থিত।  বর্তমানে সেন্ট ভিনসেন্ট ও গ্রেনাডাইন অলিম্পিক কমিটির সভাপতির দায়িত্ব পালন করছেন স্তেফেন ইয়োয়াকিম, যিনি ২০২১ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন কিথ জোসেফ।  ইতিহাস ১৯৮২ সালে সেন্ট ভিনসেন্ট ও গ্রেনাডাইনের বহু-ক্রীড়ার সর্বোচ্চ সংস্থা হিসেবে সেন্ট ভিনসেন্ট ও গ্রেনাডাইন অলিম্পিক কমিটি প্রতিষ্ঠিত হয়েছে। লেনক্স অ্যাডামস এই সংস্থার প্রথম সভাপতির দায়িত্ব পালন করেছেন, যিনি ১৯৮২ হতে ১৯৮৬ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার প্রায় ছয় বছর পর সেন্ট ভিনসেন্ট ও গ্রেনাডাইন ১৯৮৮ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।  আরও দেখুন  অলিম্পিকে সেন্ট ভিনসেন্ট ও গ্রেনাডাইন  তথ্যসূত্র  বহিঃসংযোগ     এএনওসিতে সেন্ট ভিনসেন্ট ও গ্রেনাডাইন অলিম্পিক কমিটি   অলিম্পিডিয়ায় সেন্ট ভিনসেন্ট ও গ্রেনাডাইন অলিম্পিক কমিটি   অলিম্পিক.কমে সেন্ট ভিনসেন্ট ও গ্রেনাডাইন অলিম্পিক কমিটি    বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে সেন্ট ভিনসেন্ট ও গ্রেনাডাইন বিষয়শ্রেণী:সেন্ট ভিনসেন্ট ও গ্রেনাডাইনের ক্রীড়া পরিচালনা পরিষদ বিষয়শ্রেণী:১৯৮২-এ সেন্ট ভিনসেন্ট ও গ্রেনাডাইনে প্রতিষ্ঠিত বিষয়শ্রেণী:১৯৮২-এ প্রতিষ্ঠিত ক্রীড়া সংস্থা
কিম ভিক্টোরিয়া কাট্র্যাল (, ; জন্ম: ২১ আগস্ট ১৯৫৬) হলেন একজন ব্রিটিশ-কানাডীয় অভিনেত্রী। তিনি এইচবিও চ্যানেলের হাস্যরসাত্মক ধারাবাহিক সেক্স অ্যান্ড দ্য সিটি (১৯৯৮-২০০৪)-এ সামান্থা জোন্স চরিত্রে অভিনয়ের জন্য সর্বাধিক পরিচিত। এই কাজের জন্য তিনি পাঁচটি এমি পুরস্কার এবং চারটি গোল্ডেন গ্লোব পুরস্কার-এ মনোনয়ন লাভ করেছেন, ও ২০০২ সালে টিভি ধারাবাহিকে শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার লাভ করেন। তাকে সেক্স অ্যান্ড দ্য সিটি (২০০৮) ও এর অনুবর্তী পর্ব সেক্স অ্যান্ড দ্য সিটি টু (২০১০) চলচ্চিত্রেও ধারাবাহিকে তার অভিনীত চরিত্রে দেখা।  তথ্যসূত্র  বহিঃসংযোগ           বিষয়শ্রেণী:১৯৫৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ইংরেজ অভিনেত্রী বিষয়শ্রেণী:২০শ শতাব্দীর কানাডীয় অভিনেত্রী বিষয়শ্রেণী:২১শ শতাব্দীর ইংরেজ অভিনেত্রী বিষয়শ্রেণী:২১শ শতাব্দীর কানাডীয় অভিনেত্রী বিষয়শ্রেণী:আমেরিকান একাডেমি অব ড্রামাটিক আর্টসের প্রাক্তন শিক্ষার্থী বিষয়শ্রেণী:ইংরেজ কণ্ঠাভিনেত্রী বিষয়শ্রেণী:ইংরেজ চলচ্চিত্র অভিনেত্রী বিষয়শ্রেণী:ইংরেজ টেলিভিশন অভিনেত্রী বিষয়শ্রেণী:ইংরেজ মঞ্চ অভিনেত্রী বিষয়শ্রেণী:কানাডীয় চলচ্চিত্র অভিনেত্রী বিষয়শ্রেণী:কানাডীয় টেলিভিশন অভিনেত্রী বিষয়শ্রেণী:কানাডীয় মঞ্চ অভিনেত্রী বিষয়শ্রেণী:কানাডায় ইংরেজ অভিবাসী বিষয়শ্রেণী:মার্কিন যুক্তরাষ্ট্রে কানাডীয় প্রবাসী বিষয়শ্রেণী:লিভারপুলের অভিনেত্রী বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেত্রী - টেলিভিশন) বিজয়ী বিষয়শ্রেণী:কানাডীয় কণ্ঠাভিনেত্রী বিষয়শ্রেণী:মার্কিন নাগরিকত্ব প্রাপ্ত ব্যক্তি বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:মার্কিন যুক্তরাষ্ট্রে কানাডীয় প্রবাসী অভিনেত্রী বিষয়শ্রেণী:কানাডার নাগরিকীকৃত নাগরিক বিষয়শ্রেণী:২০শ শতাব্দীর ইংরেজ ব্যক্তি বিষয়শ্রেণী:২০শ শতাব্দীর ইংরেজ নারী বিষয়শ্রেণী:২১শ শতাব্দীর ইংরেজ ব্যক্তি বিষয়শ্রেণী:২১শ শতাব্দীর ইংরেজ নারী বিষয়শ্রেণী:লন্ডন একাডেমি অব মিউজিক অ্যান্ড ড্রামাটিক আর্টের প্রাক্তন শিক্ষার্থী বিষয়শ্রেণী:ইংল্যান্ডে মার্কিন প্রবাসী বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক বিষয়শ্রেণী:মার্কিন যুক্তরাষ্ট্রে ব্রিটিশ প্রবাসী অভিনেত্রী
thumb|300px|right|   UTC+07:00    UTC+08:00   মঙ্গোলিয়া মান সময় হচ্ছে  আদর্শ সময় (UTC+08:00)। যদিও, পশ্চিমাঞ্চলের Khovd, Uvs and Bayan-Ölgii  UTC+07:00.কে মান সময় হিসেবে ব্যবহার করে থাকে।  দিবালোক সংরক্ষণ মঙ্গোলিয়া ১৯৮৩-১৯৯৯, ২০০১-২০০৬ এবং ২০১৫-২০১৬  এই সময়ে দিবালোক সংরক্ষণ পদ্ধতি গ্রহণ করেছিল  মান সময় তথ্যকেন্দ্র মঙ্গোলিয়া তিনটি আলাদা এলাকার জন্য আলাদা আলাদা তিনটি সময় অঞ্চল ব্যবহার করে থাকে।  coordinates*   TZ* comments*   Standard time Summer time Notes +4755+10653 এশিয়া/উলানবাতর most locations tUTC+08:00 tUTC+08:00 Central, part of historical Kansu-Szechwan time zone +4801+09139 এশিয়া/হোব্দ Bayan-Olgiy, Govi-Altai, Hovd, Uvs, Zavkhan sUTC+07:00 sUTC+07:00 West, part of historical Sinkiang-Tibet time zone +4804+11430 এশিয়া/কইবালসান Dornod, Sukhbaatar tUTC+08:00 tUTC+08:00 East, part of historical Chungyuan time zone   তথ্যসূত্র   বহিঃসংযোগ   http://www.statoids.com/tmn.html  বিষয়শ্রেণী:দেশ অনুযায়ী সময়